Afǎb éngudu lâfəbəlan ai miǹtag; bə́ ngasíngī nə́ dzé ā bɔ tə fɔ́ɔ́ bǐ məsié mə́ támbá óngúŋ ? 14Éyɔŋ a líg məkǐ móé mə́ dzōgó á sí, a dzogé naa m̀búlúg ńgɔ̄ ó yóŋóló mɔ́, 15a vóan nə́ akǒl mod á nə̄ mɔ́ dzǎm tɔs, ai nâ tsíd yā məfan é nə̄ mɔ́ dzǎm tidi á yób. 16A nə fɔ́ɔ́ ngɛ́d ai bɔ́n bóé hə anə́ sə̌ kig énye a nə́ ai bɔ[1], tɔ abyé díé á bɔ̄ təge ai m̀fí, nálā təge nyé bɔ̌ naa á sáŋán. 17Amú Zāmbá á ngānyím nye fəg, təge nyé və́ ákə̄ŋ. 18Dzam dá éyɔŋ ǎ kə kódō á sí nə́ a kə m̀bíl, a kpə́lə tə́ ékabilí ai é mod a bədə́ dzɔ̄ á yób. 19Yə wǎ wāvə́ ékabilí ngul, o bɔ́digi fɔ́ɔ́ dzɔ mə́zəgəle mádəŋ dzɔ́ á kíŋ ? 20Yə wǎ wābɔ nə́ é yə́lə anə́ étandág ? Ǹtómbā ńtad wóé wâtsam wɔ̌ŋ vóm ósə. 21Ai miǹtág yā é ngul yafúguzu nyé á nyɔ́l, yâkud məkǒl á sí á ndoŋ é wōā nyɔ́l á ńkān bítá étēde. 22Yákpə́lə̄ é dzóm ésə̄ é nə́ wɔ̄ŋ, təge mbáda, təge fɔ́ɔ́ túb ókəŋ bītá.[2]